கொஞ்ச நாட்களாகவே பிரச்னைகள், பிரச்னைகள். முக்கியமாய் எலக்ட்ரானிக் பொருட்களால் பிரச்னைகள். அதிலே முதல்லே வாஷிங் மெஷினில் வெளியேற்றும் நீர் வெளியே போகாமல் வீட்டுக்குள்ளேயே வந்து கொண்டு தினமும் ஒரே அவதி! அதுவும் பொண்ணு வந்திருக்கிறச்சே அவ தான் அவங்க துணியைத் தோய்க்கையில் மாட்டிப்பா! :) நாங்களும் வாஷிங் மெஷினில் தான் பிரச்னைனு நினைச்சு ஹேயர் கம்பெனி ஆட்களைக் கூட்டி வந்து ஒருமுறைக்கு இருமுறை பார்த்தும் சரியாச்சுனு நினைச்சால்! எங்கே! சரிஆகவே இல்லை! கடைசியில் பொண்ணு கண்டிப்பாச் சொல்லிட்டா! நான் ஊருக்குப் போறவரைக்கும் வாஷிங் மெஷின் நீரைக் குளியலறையில் வெளியேற்றிக்கறேன்னு! அப்படியே செய்தா! நானும் அது வசதியா இருக்கேனு அப்படியே வைச்சேன்.